Durban man in huis doodgeskietArgieffoto ŉ 43-jarige man is Dinsdag in sy huis in Durban, KwaZulu-Natal, doodgeskiet. “Die man en sy gesin is deur ŉ aantal gewapende mans in hul huis in Westville oorval,” het maj. Thulani Zwane, woordvoerder van die polisie, gesê. “Die man is tydens die voorval geskiet.” Die verdagtes het in ŉ motor gevlug. “Niemand is nog in hegtenis geneem nie. Die polisie ondersoek ŉ saak van gewapende roof en moord.” Garrith Jamieson, woordvoerder van Rescue Care, het gesê die man is op die toneel dood verklaar. “Hy is dood voordat paramedici by die toneel opgedaag het,” het hy gesê.